stanford-oval/wikipedia huggingface dataset:
Ferrari 150° Italia

| Ferrari 150° Italia |
| --- | --- |

Talli:   Ferrari
Suunnittelija(t):  Aldo Costa Nicholas Tombazis
Kuljettajat:  5.  Fernando Alonso 6.  Felipe Massa
Teknisiä tietoja
Renkaat:  P Pirelli
Polttoaine:  Shell
Runko:  hiilikuitumonokokki
Moottori:  vapaasti hengittävä Ferrari Type 056 2,4 l (90°) V8, KERS
Voimansiirto:  Ferrarin 7-vaihteinen puoliautomaattinen vaihdelaatikko
Kilpailuhistoria
Debyytti:  Australian Grand Prix 2011
Kilpailuja:  19
Voittoja:  1
Paalupaikkoja:  0
Nopeimpia kierroksia:  3
Palkintosijoja:  10
MM-pisteitä:  375
Ferrari 150° Italia on Ferrarin valmistama Formula 1 -auto, jolla talli kilpaili kaudella 2011. Fernando Alonso saavutti kuljettajien maailmanmestaruussarjan neljännen sijan ja yhdessä Felipe Massan kanssa autolla saavutettiin valmistajien maailmanmestaruussarjan kolmas sija.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2011 | Scuderia Ferrari Marlboro | Ferrari 056 V8 | P |  | AUS | MAL | CHN | TUR | ESP | MON | CAN | EUR | GBR | GER | HUN | BEL | ITA | SIN | JPN | KOR | IND | ABU | BRA | 375 | 3. |
| 2011 | Scuderia Ferrari Marlboro | Ferrari 056 V8 | P |  Fernando Alonso | 4 | 6 | 7 | 3 | 5 | 2 | Kesk. | 2 | 1 | 2 | 3 | 4 | 3 | 4 | 2 | 5 | 3 | 2 | 4 | 375 | 3. |
| 2011 | Scuderia Ferrari Marlboro | Ferrari 056 V8 | P |  Felipe Massa | 7 | 5 | 6 | 11 | Kesk. | Kesk. | 6 | 5 | 5 | 5 | 6 | 8 | 6 | 9 | 7 | 6 | Kesk. | 5 | 5 | 375 | 3. |
Autot, jotka kilpailivat Formula 1 -kaudella 2011
Red Bull RB7
McLaren MP4-26
Ferrari 150° Italia
Mercedes MGP W02
Renault R31
Williams FW33
Force India VJM04
Sauber C30
Scuderia Toro Rosso STR6
Lotus T128
Hispania F111
Virgin MVR-02
Raitalehvähevonen

| Raitalehvähevonen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Putkisuukalat Syngnathiformes
Heimo::  Merineulat Syngnathidae
Suku::  Phycodurus  Gill, 1896
Laji::  eques
Kaksiosainen nimi
 Phycodurus eques  (Günther, 1865) 

Katso myös
   Raitalehvähevonen Wikispeciesissä   Raitalehvähevonen Commonsissa 
Infobox OKNimi-testi OKIUCN-testi OK: 
Raitalehvähevonen, aikaisemmilta nimiltään merilohikäärme ja levämerihevonen (Phycodurus eques) on meressä elävä merihevosille sukua oleva kala. Se on Phycodurus-suvun ainoa laji.
Ulkonäkö ja koko

Raitalehvähevonen on saanut nimensä vartaloaan peittävistä lehvämäisistä ulokkeista. Ne eivät ole liikuntaelimiä vaan ainoastaan naamioitumiskeino. Raitalehvähevonen liikkuu läpinäkyvien eviensä avulla, ja näyttää meressä ajelehtivalta merilevätukolta. Kala voi kasvaa noin 35 sentin pituiseksi.
Ravinto

Raitalehvähevonen syö planktonia, levää ja muuta vedessä ajelehtivaa ravintoa.
Levinneisyys ja elinympäristö

Raitalehvähevonen elää Australian etelä- ja länsiosien lähivesissä ja pysyttelee matalissa, lämpimissä vesissä. Raitalehvähevosta tavataan usein Laminariales-lahkon ruskolevien ympäröimillä kivillä noin 3–50 metrin syvyydessä.
Lisääntyminen

Naaras tuottaa 100–250 mätimunaa. Koiras kantaa munia pyrstönsä alapinnalla noin yhdeksän viikkoa, kunnes ne ovat valmiita kuoriutumaan. Kuoriutuminen kestää 24–48 tuntia, jonka aikana koiras auttaa poikasia kuoriutumaan heiluttamalla pyrstöään.
Uhat

Raitalehvähevosen kanta on heikentynyt merien saastumisen ja liian kalastuksen takia.
Aiheesta muualla

Species in the genus Phycodurus. (peilipalvelin) FishBase. Froese, R. & Pauly, D. (toim.). (englanniksi)
Raitalehvähevonen
Raitalehvähevonen
Sukeltaja ja raitalehvähevonen
George Davis Snell

| George Davis Snell |
| --- | --- |

Henkilötiedot
Syntynyt: 19. joulukuuta 1903 Bradford, Massachusetts, Yhdysvallat
Kuollut: 6. kesäkuuta 1996 (92 vuotta) Bar Harbor, Maine, Yhdysvallat
Kansalaisuus:   Yhdysvallat
Koulutus ja ura
Instituutti:  Jackson Laboratory
Tutkimusalue:  genetiikka
Palkinnot:   Nobelin fysiologian tai lääketieteen palkinto (1980)
George Davis Snell  (1903-1996) oli yhdysvaltalainen  biologi, joka sai vuonna 1980 Nobelin lääketieteen palkinnon yhdessä Baruj Benacerrafin ja Jean Dausset'n kanssa solujen pinnan rakenteen immunologisten vaikutusten selvittämisestä.
Fred Palmer

| Fred Palmer> Henkilötiedot |
| --- | --- |
Syntynyt: 1902/1903
Kuollut: 1995
Kansalaisuus:   Yhdysvallat
Ammatti:  radiotoimittaja
Fred Palmer (1902/1903 – 1995) oli yhdysvaltalainen radiotoimittaja ja ohiolaisen WATH-radioaseman omistaja. Hänellä oli asemallaan päivittäinen Just Thought You'd Like to Know -ohjelma. Ohion yliopistolla on hänen nimeään kantava journalismistipendi.
Fred Palmer valittiin National Association of Broadcasters Hall of Fameen vuonna 1985.
Ringsaker

Ringsaker on kunta Innlandetin läänissä Norjassa. Kunta perustettiin vuonna 1838. Furnesin ja Nesin kunnat yhdistettiin Ringsakeriin vuonna 1964. Ringsakerissa oli vuoden 2024 alussa 35 612 asukasta.
Kunta sijaitsee Norjan suurimman järven Mjøsan itärannalla, Oslosta Trondheimiin vievän rautatien varrella.
Kuvia

Ringsakerin kirkko
Nesin kirkko
Kalliomaalauksia Moelvissä
Media

Paikallislehti Ringsaker Blad ilmestyy kolmesti viikossa.
Tunnettuja henkilöitä

Tryggve Andersen (1866–1920), kirjailija
Aiheesta muualla

Kuvia tai muita tiedostoja aiheesta Ringsaker Wikimedia Commonsissa
Innlandetin läänin kunnat
Alvdal
Dovre
Eidskog
Elverum
Engerdal
Etnedal
Folldal
Gausdal
Gjøvik
Gran
Grue
Hamar
Kongsvinger
Lesja
Lillehammer
Lom
Løten
Nord-Aurdal
Nord-Fron
Nord-Odal
Nordre Land
Os
Rendalen
Ringebu
Ringsaker
Sel
Skjåk
Stange
Stor-Elvdal
Søndre Land
Sør-Aurdal
Sør-Fron
Sør-Odal
Tolga
Trysil
Tynset
Vang
Vestre Slidre
Vestre Toten
Vågå
Våler
Østre Toten
Øyer
Øystre Slidre
Åmot
Åsnes
Norjan läänit | Norja
Feelia

Feelia Oy on suomalainen elintarvikealan yritys, joka on perustettu vuonna 2007. Yrityksen toimitusjohtajana toimii Jukka Ojala. Feelia valmistaa ja myy valmiita sekä puolivalmiita ruokia mm. ruoka-alan yrityksille, foodservice-asiakkaille ja tapahtumiin. Yrityksen kotipaikka on Pyhäntä. Yrityksen liikevaihto vuonna 2020 oli 14,4 miljoonaa euroa, ja kasvoi 12,1 prosenttia. Yrityksen toiminta perustuu autoklaavitekniikan käyttöön elintarviketeollisuudessa, mikä mahdollistaa tuotteille pitkän säilyvyyden ilman lisättyjä säilöntäaineita. Noin 80 prosenttia Feelian tuotteissa käytettävistä raaka-aineista on kotimaisia.
Historia

2007: Feelia perustetaan. Yrityksessä työskentelee kaksi osa-aikaista ja yksi kokoaikainen työntekijä. Toimintaa rahoittavat omistajat, Real Snacks Oy ja Pyhännän kunta. Ensimmäinen tuote, joka autoklaavilla valmistetaan on kypsennetyt riisit ja viljan jyvät leipomoiden raaka-aineiksi.
2012: Feelia keittokonsentraatit saavat patentin autoklaavi-valmistusmenetelmälleen.
2013: Uusi oma ruokatehdas valmistuu Pyhännälle.
2014: Kaupoille ja kahviloille räätälöity valmiskeitto konsepti Take-a-Soup lanseerataan Gastro-messuilla Helsingissä.
2017: Ruokatehtaan laajennus otetaan käyttöön. Vienti aloitetaan Ruotsiin sekä muihin Pohjoismaihin.
2018: Nopeasti kasvava yritys tarvitsee nopeasti lisää tilaa, ja uusi elintarviketehdas valmistuu 2018.
2019: Feeliasta tulee osa Fodelia-konsernia, joka listautuu Helsingin pörssin First North -markkinapaikalle marraskuussa vuonna 2019.
2020: Yritys saa tukea Euroopan aluekehitysrahastosta ruokatehtaan rakentamiseen.
2021: Feelia alkaa tehdä enemmän työtä kohti hiilineutraaliutta ja liittyy osaksi Collectivea. Biocode Collectiven jäsenyys mahdollistaa yritykselle tuotekohtaisen ilmastovaikutusten arvioinnin ja niistä viestimiseen läpi koko toimitusketjun. Samana vuonna Pyhännän tehtaalla otetaan käyttöön uusi vedenkiertojärjestelmä, joka säästää jopa 80 prosenttia vettä sekä tehtaan laajennus.
Kokonaisvaltainen palvelumalli

Feelian kokonaisvaltaiseen palvelumalliin sisältyy asiakaslähtöistä tuotekehitystä, tuotekoulutusta, ruokalistasuunnittelua ja paljon muuta. Kaikki tämä vapauttaa ammattitaitoisen keittiöhenkilökunnan aikaa esimerkiksi yhdistelmätyöhön tai työvuorosuunnitteluun. Feelian toimittama valikoima käsittää kaikkiaan yli 200 eri tuotetta, jotka sopivat esimerkiksi kouluruokailuun. Tämän lisäksi saatavilla on lähes 30 allergiavapaan tuotteen erikoisruokavaliosarja. Tällä hetkellä yrityksen kapasiteetti on valmistaa 120 000–130 000 annosta päivittäin.
Tuotteet

Yritys valmistaa autoklaavitekniikalla valmisruokia sekä pakastetuotteita. Kaikki Feelian tuotteet valmistetaan Suomessa, omilla tehtailla Pyhännällä ja Kokkolassa.
Feelian valikoimassa noin 200 tuotetta, joihin kuuluu muun muassa erikoisruokavaliotuotteita ja rakennemuunneltuja tuotteita.
Francesco Domenico Guerrazzi

| Francesco Domenico Guerrazzi |
| --- | --- |
 Francesco Domenico Guerrazzi
Henkilötiedot
Syntynyt: 1804
Kuollut: 1873 (68–69 vuotta)
Ammatti:  kirjailija, poliitikko
Kirjailija
Äidinkieli: italia
Tuotannon kieli: italia
Aiheesta muualla
Löydä lisää kirjailijoitaKirjallisuuden teemasivulta
Francesco Domenico Guerrazzi (1804–1873) oli italialainen poliitikko ja kirjailija. Hän oli Giuseppe Mazzinin ystävä. Hän oli usein vankeudessa ja maanpaossa poliittisten vakaumustensa vuoksi.
Guerrazzi on kirjoittanut useita romaaneja, joista parhaat ovat La battaglia di Benevento (1827), L’assedio di Firenze (1836), Beatrice Cenci (1854). Lisäksi merkittävä on satiiri L’asino, un sogno (1857). Guerrazzin tyyli on omintakeinen, joskin hiukan liioittelevan mahtipontinen. Kirjoittaminen oli hänelle pelkästään keino vaikuttaa kansaan, jolle hän tahtoi tähdentää vapauden aatteita.
Aiheesta muualla

Kuvia tai muita tiedostoja aiheesta Francesco Domenico Guerrazzi Wikimedia Commonsissa
Ferraran yliopisto

| Ferraran yliopisto> Università degli Studi di Ferrara |
| --- | --- |

Motto:  In labore fructum
Perustettu:  1391
Rehtori:  Pasquale Nappi
Henkilökunta:  682
Opiskelijoita:  n. 18 000 (2009)
Sijainti:  Ferrara,  Italia (44.83°N, 11.63°E)
Sivusto:  http://www.unife.it/
Ferraran yliopisto (ital. Università degli Studi di Ferrara) on yliopisto Ferraran kaupungissa Italian pohjoisosissa. Se perustettiin vuonna 1391, ja siellä on noin 18 000 opiskelijaa sekä noin 700 professoria ja tutkijaa.
Historia

Ferraran yliopisto on yksi Italian vanhimpia, ja sen perusti Alberto d’Este vuonna 1391 paavi Bonifatius IX:n suostumuksella. Yliopiston ensimmäiset kurssit järjestettiin taiteista, teologista ja oikeustieteestä. Ferrasta tuli 1400- ja 1500-luvuilla yksi Italian renessanssin merkittävimpiä kaupunkeja, mikä näkyi myös yliopiston menestyksessä. Siellä vaikuttivat muun muassa portugalilainen kasvitieteilijä Amato Lusitano, Nikolaus Kopernikuksen opettaja Domenico Maria Novara da Ferrara ja Celio Calcagnini.
Ferrarasta tuli Kirkkovaltion alainen vuonna 1598, ja yliopistossa tehtiin joitain paavin vaatimia uudistuksia. Vuonna 1771 yliopisto sai pysyvän hallintorakenteen. Ranskan vallankumouksen aikana yliopisto saavutti jälleen mainetta, ja se osallistui myös aktiivisesti Cispadaanisen tasavallan toimintaan. Vuonna 1797 yliopistossa alettiin opettaa ensimmäisenä eurooppalaisena yliopistona valtiosääntöoikeutta. Kuitenkin vuonna 1803 erittäin vähäisen oppilasmäärän takia Ferraran yliopisto menetti statuksensa, ja siitä tehtiin toisen asteen oppilaitos. Myöhemmin saman vuosisadan aikana yliopisto sai asemansa takaisin. Siihen aikaan yliopistoon kuului kolme tiedekuntaa (oikeustiede, matematiikka ja lääketiede).
1900-luvun alussa Ferraran yliopisto oli Italian suosituin yksityinen yliopisto, ja siellä oli yli 500 opiskelijaa. Vuonna 1934 farmasian laitos sai tiedekunnan aseman. Kolme muuta tiedekuntaa olivat oikeustieteen, lääketieteen ja kirurgian sekä luonnontieteen tiedekunnat. Toisen maailmansodan jälkeen Italian yliopistolaitos koki monia muutoksia, kun opiskelijamäärät kasvoivat rajusti. Vuonna 1968 yliopistoon perustettiin kasvatustieteen tiedekunta, joka myöhemmin muutettiin kirjallisuuden ja filosofian tiedekunnaksi. Seuraavan kerran yliopisto laajeni 1990-luvulla, kun sinne perustettiin arkkitehtuurin, insinööritieteen ja taloustieteen tiedekunnat.
Aiheesta muualla

Kuvia tai muita tiedostoja aiheesta Ferraran yliopisto Wikimedia Commonsissa
Ferraran yliopiston kotisivut (italiaksi) (englanniksi)
Yliopiston urheilujoukkueen kotisivut (italiaksi)
Frida Skybäck

| Frida Skybäck |
| --- | --- |
 Frida Skybäck vuonna 2018.
Henkilötiedot
Syntynyt: 10. toukokuuta 1980 (ikä 44)
Kirjailija
Tuotannon kieli: ruotsi
Aiheesta muualla
Kotisivut
Löydä lisää kirjailijoitaKirjallisuuden teemasivulta
Frida Plasencia Skybäck (s. 10. toukokuuta 1980) on ruotsalainen kirjailija. Hän nuosi suosioon Kirjakauppa Thamesin varrella -teoksen myötä, joka julkaistiin ruotsiksi vuonna 2018 ja suomeksi 2021. Ennen kokopäiväiseksi kirjailijaksi ryhtymistä Skybäck toimi historian- ja kieltenopettajana.
Teoksia

Charlotte Hassel, 2011
Den vita frun, 2012
Norrsken, 2014
Polarnatt, 2015
Kirjakauppa Thamesin varrella.  (Bokhandeln på Riverside Drive, 2018)  Suomentanut Annamari Typpö. WSOY, 2021.  ISBN 9789510452141.
Midnattssol, 2018
Lukupiiri maailman laidalla.  (Bokcirkeln vid världens ände, 2019)  Suomentanut Annamari Typpö. WSOY, 2022.  ISBN 9789510452158.
Kirjahyllyn salaisuus.  (Bokskåpets hemlighet, 2020)  Suomentanut Annamari Typpö. WSOY, 2023.  ISBN 9789510493700.
De rotlösa, 2021
Musta lintu.  (Svartfågel, 2022)  Suomentanut Annamari Typpö. WSOY, 2023.  ISBN 9789510498415.
Järnblomma, 2023
Skuggvarg, 2024
Aiheesta muualla

Kirjailijan kotisivut (ruotsiksi)
Georges-Hilaire Dupont

Georges-Hilaire Dupont OMI (16. marraskuuta 1919 Virey – 29. tammikuuta 2020) oli ranskalainen roomalaiskatolinen piispa. Hänet vihittiin papiksi 9. toukokuuta 1943 ja nimitettiin tšadilaisen Palan hiippakunnan piispaksi 16. tammikuuta 1964. Piispaksi vihkiminen seurasi 1. toukokuuta. Pääkonsekraattorina toimi Paul-Pierre-Yves Dalmais, jota avustivat Armand Clabaut ja Yves-Joseph-Marie Plumey.
Dupont osallistui Vatikaanin toiseen kirkolliskokoukseen. Hän erosi tehtävistään 28. kesäkuuta 1975.
George M. Leader

George M. Leader vuonna 1959.
George Michael Leader (17. tammikuuta 1918 – 9. toukokuuta 2013) oli yhdysvaltalainen demokraattisen puolueen poliitikko.
Leader syntyi Pennsylvanian Yorkissa Guy ja Beulah Leaderin perheeseen. Hän opiskeli York High Schoolin jälkeen Pennsylvanian yliopistossa. Hän avioitui vuonna 1939 Mary Jane Stricklerin kanssa. Leader oli toisen maailmansodan veteraani.
Leader toimi Pennsylvanian osavaltion kuvernöörinä vuosina 1955–1959. Hän ei voinut asettua ehdolle uudelle kaudelle lain asettaman rajoituksen vuoksi. Hän kuitenkin oli ehdolla Yhdysvaltain senaatin jäseneksi mutta hävisi vaalin  republikaani Hugh Scottille.
Delawaren entinen kuvernööri Elbert N. Carvel kuoli 6. helmikuuta 2005, jolloin Leaderista tuli varhaisin elossa ollut Yhdysvaltain osavaltion entinen kuvernööri (hänen kautensa oli 1950-luvulla). Fyysiseltä iältään hän ei kuitenkaan ollut vanhin.selvennä
Georges Abi-Saber

Georges Abi-Saber OLM (12. toukokuuta 1923 Wadi Sette – 26. elokuuta 2015) oli libanonilainen maroniitteihin kuulunut katolinen piispa. Hänet vihittiin papiksi 16. heinäkuuta 1952 ja nimitettiin Lattaquién (Laodikean) eparkian johtoon 4. elokuuta 1977. Piispaksi konsekroinnin suoritti 12. marraskuuta Antoine Pierre Khoraiche, jota avustivat Joseph Salamé ja Ibrahim Hélou.
Abi-Saber sai 2. toukokuuta 1986 nimityksen Antiokian patriarkaatin vihkipiispaksi ja Araduksen titulaaripiispaksi. 23. marraskuuta 1990 hänet nimitettiin Saint-Maron de Montréalin eparkian johtoon Kanadaan, ja hän toimi siellä piispana, kunnes erosi tehtävistään 7. helmikuuta 1996.
Georges-Casimir Dessaulles

Georges-Casimir Dessaulles (27. syyskuuta 1827 – 19. huhtikuuta 1930) oli kanadalainen liikemies, valtiomies ja poliitikko.
Dessaulles nimitettiin Kanadan senaattiin Quebecistä vuonna 1907. Hän istui senaattorina yli 20 vuotta ennen kuolemistaan Saint-Hyacinthessa 102-vuotiaana.
Dessaulles kuului Kanadan liberaalipuolueeseen. Myös hänen isänsä Jean Dessaulles oli maassaan huomattava poliittinen hahmo.
Formula Ford

Formula Ford on kilpa-autoilun luokka jossa kilpaillaan avorenkaisilla autoilla. Formula Ford -sarjoja ajetaan useassa maassa, myös Suomessa. Formula Ford on ponnahduslauta ylempiin formulaluokkiin, kuten Formula 1 -luokkaan. Moni Formula 1 -maailmanmestari on tehnyt läpimurtonsa Formula Fordissa, kuten esimerkiksi Ayrton Senna, Nigel Mansell, Mika Häkkinen ja Michael Schumacher.  Ensimmäinen Suomessa järjestetty Formula Ford -kilpailu ajettiin Ahvenistolla vuonna 1970 ilman suomalaisia osanottajia. Kilpailun voitti ruotsalainen Greger Kronegård.   Suomessa Formula Ford-sarjaa on ajettu vuodesta 1980 alkaen, jolloin ensimmäinen kilpailu oli Turun Artukaisissa yhteislähtönä Formula V:n kanssa (26.04.1980). Huippuvuosien jälkeen alkanut suosion hiipuminen huipentui vuonna 2019, jolloin sarjaan ilmoittautui ainoastaan yksi kuljettaja.
Historia

Formula Ford -luokka syntyi 1960-luvulla täyttämään kuilua kartingin ja kalliimpien formulasarjojen välillä. Ford Motor Company otti vastuun sarjan rakentamiseen ja järjesti myös kilpailut. Ensimmäinen Formula Ford -auto oli Team Lotus -tallin Type 31, rakennettu vuonna 1966. Auto perustui Formula Junior -luokan Lotus 22 -autoon. Ensimmäinen kilpailu ajettiin Brands Hatch-radalla Englannissa 2. heinäkuuta 1967 ja siihen osallistui 17 autoa.
Alkuperäinen luokka oli Formula Ford 1600, jossa käytettiin 1600 cc:n Kent-moottoreita. Vuonna 1994 siirryttiin Formula Ford 1800 -luokkaan, jossa ajetaan 1800 cc:n ja 16 venttiilin Ford Zetec -moottoreilla. Vuonna 2006 käyttöön tuli 1600 cc:n Duratec-moottori.
Autot

Autot ovat yksipaikkaisia kilpa-autoja. Rungon valmistajan saa valita vapaasti, mutta moottorin toimittaa Ford. Siivet ja muut ilmanohjaimet eivät ole sallittuja.
Auton tulee painaa vähintään 450 kiloa ilman kuljettajaa ja 525 kiloa kuljettajan kanssa. Vuodesta 1995 on käytetty kuivan kelin renkaita (slicks). Yhden kilpailun aikana saa käyttää yhden sarjan (4 kpl) kuivan kelin renkaita, mutta sadekelin renkaita saa käyttää vapaasti. Renkaita ei saa lämmittää. Pohjoismaissa moottorin ääni ei saa ylittää 95 dB.
Aiheesta muualla

Wikimedia Commonsissa on kuvia tai muita tiedostoja aiheesta .
Formula Ford Finland (Arkistoitu – Internet Archive)
Formula Fordien SM-kisa Alastarolla 2009
George Cœdès

| George Cœdès |
| --- | --- |

Henkilötiedot
Syntynyt: 10. elokuuta 1886 Pariisi, Ranska
Kuollut: 2. lokakuuta 1969 (83 vuotta) Neuilly-sur-Seine, Ranska
Kansalaisuus:  ranskalainen
Koulutus ja ura
Tutkimusalue:  historioitsija, arkeologi, epigraafikko
Tunnetut työt:  hindulais-buddhalainen kuningaskunta
 Nimikirjoitus
George Cœdès (lausutaan ”sedes”, 10. elokuuta 1886 Pariisi, Ranska – 2. lokakuuta 1969 Neuilly-sur-Seine, Ranska) oli ranskalainen historioitsija, arkeologi ja epigraafikko, joka oli erikoistunut Kaakkois-Aasian historiaan.
Cœdèsin merkittävin teos lienee Histoire ancienne des États hindouisés d'Extrême-Orient (1944), joka oli ensimmäinen synteesi koko Kaakkois-Aasian historiasta. Teoksessaan hän esitteli hindulais-buddhalaisen kuningaskunnan käsitteen.
Cœdèsin ansioksi luetaan myös Malaijien saaristossa sijainneen Srivijayan kuningaskunnan ”löytäminen” 1918 (”Le royaume de Çrivijaya”).
Julkaisuja

Le royaume de Çrivijaya. Bulletin de l'Ecole française d'Extrême-Orient, 1918, 18. vsk, nro 6, s. 1-36.  Artikkelin verkkoversio. Viitattu 19.1.2011. (ranskaksi)
Inscriptions du Cambodge (8 osaa 1937-1966)
Histoire ancienne des États hindouisés d'Extrême-Orient . Määritä julkaisija! Teoksen verkkoversio (viitattu 19.1.2011). (ranskaksi) ( Arkistoitu – Internet Archive)
Uusi laitos nimellä Les États hindouisés d'Indochine et d'Indonésie
Englanninkielinen käännös: The Indianized States of Southeast Asia. Määritä julkaisija! Teoksen verkkoversio (viitattu 19.1.2011). (englanniksi)
George van Rossem

| Mitalit | Mitalit | Mitalit |  |
| --- | --- | --- | --- |
|  George van Rossem vuonna 1928. |  George van Rossem vuonna 1928. |  George van Rossem vuonna 1928. |  |
Maa:   Alankomaat
Miesten miekkailu
|  Olympialaiset  |  Olympialaiset  |  Olympialaiset  |  |
|  Pronssia | Tukholma 1912 | Kalpa, joukkuekilpailu |  |
|  Pronssia | Tukholma 1912 | Säilä, joukkuekilpailu |  |
George van Rossem (30. toukokuuta 1882 Haag – 14. tammikuuta 1955 Wassenaar) oli alankomaalainen miekkailija ja olympiamitalisti. Hän toimi aktiiviuransa jälkeen urheiluvaikuttajana.
Van Rossem osallistui Ateenan välikisoissa 1906 neljään lajiin ja voitti kaksi mitalia. Hän putosi ratkaisukierroksilta floretin ja säilän henkilökohtaisissa kilpailuissa, mutta voitti pronssia säilän joukkuekisasta ja hopeaa saman aseen kolmen osuman kilpailusta. Van Rossemin hopeamitali on edelleen Alankomaiden historian paras olympiasuoritus miekkailussa. Hän kilpaili floretilla ja säilällä sekä henkilökohtaisessa että joukkuekilpailussa Lontoon olympialaisissa 1908. Van Rossem putosi alkukierroksilla molemmissa henkilökohtaisissa kilpailuissa, ja Alankomaat jäi joukkuekilpailuissa viimeiselle sijalle molemmilla aseilla.
Van Rossem oli Tukholman olympiakisoissa 1912 mukana kalvan henkilökohtaisessa kilpailussa, mutta putosi ensimmäisellä kierroksella. Hän kuitenkin voitti samassa lajissa pronssia joukkuekilpailusta, ja Alankomaat sai pronssia myös säilän joukkuekilpailussa. Van Rossem sai seuraavana vuonna kultaa maansa mestaruuskilpailuissa ja osallistui vielä vuoden 1920 olympialaisissa kalvan joukkuekilpailuun, jossa Alankomaat sijoittui seitsemänneksi.
Lopetettuaan urheilu-uransa van Rossem jatkoi urheilun parissa erilaisissa työtehtävissä. Hän toimi vuosina 1925–1928 kansainvälisen miekkailuliitto FIEn presidenttinä ja johti kesäolympialaisten 1928 valmistelukomiteaa. Van Rossem työskenteli Alankomaiden olympiakomitean sihteeri-rahastonhoitajana vuosina 1930–1946.
Gilbert Manier Muvunyi

| Henkilötiedot |
| --- | --- | --- | --- |
Syntymäaika: 3. maaliskuuta 1990
Syntymäpaikka: Kigali, Ruanda
Pelipaikka: Puolustaja
Pituus: 176 cm
Paino: 71 kg
Seura
Seura: Dinan-Léhon FC
Seurat
| Vuodet | Seura | O | (M) |
| 2007-2010 | Stade Rennais FC |  |  |
| 2010- | Dinan-Léhon FC |  |  |
 Seurajoukkueuran tilastot kattavat vain kansalliset sarjat, päivitetty 17.4.2011 .
Gilbert Manier Muvunyi (s. 3. maaliskuuta 1990 Kigali) on ruandalais-ranskalainen jalkapalloilija, pelipaikaltaan puolustaja. Hän edustaa seuratasolla Dinan-Léhon FC:tä. Muvunyi pelasi vuosina 2007–2010 Stade Rennais FC:ssä.
Frida Östberg

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Frida Christina Östberg
Syntymäaika: 10. joulukuuta 1977 (ikä 46)
Syntymäpaikka: Örnsköldsvik, Ruotsi
Pelipaikka: keskikenttäpelaaja
Pituus: 163 cm
Junioriseurat
–1994: Hägglunds IoFK
Seurat
| Vuodet | Seura | O | (M) |
| 1995–2005 | Umeå IK |  |  |
| 2006–2007 | Linköpings FC |  |  |
| 2008 | Umeå IK | 22 | (4) |
| 2009 | Chicago Red Stars | 17 | (0) |
| 2010 | Umeå IK | 13 | (0) |
| Yhteensä | Yhteensä | 52 | (4) |
Maajoukkue
| 2001–2009 | Ruotsi | 78 | (2) |

Frida Christina Östberg (s. 10. joulukuuta 1977 Örnsköldsvik, Ruotsi) on ruotsalainen entinen jalkapalloilija. Hän pelasi urallaan keskikenttäpelaajana.
Seuraura

Östberg on alkujaan Hägglunds IoFKn kasvatti. Hänen viimeinen seuransa oli Umeå IK, jossa hän pelasi Damallsvenskan-kaudella 2010. Östberg joutui lopettamaan uransa kyseisen kauden jälkeen raskauden vuoksi.
Maajoukkueura

Östberg debytoi Ruotsin naisten jalkapallomaajoukkueessa 13. toukokuuta 2001 ottelussa Norjaa vastaan. Marraskuussa 2008 hän ilmoitti lopettavansa maajoukkueuransa. Östberg pelasi maajoukkuetasolla yhteensä 78 ottelua, joissa teki 2 maalia.